Aasa tänav (Rakvere)

Aasa tänav on tänav Rakveres Roodevälja linnaosas linna loodeosas. Tänava pikkus on 295 meetrit. Tänav paikneb Narva tänava ja Herne tänava vahel, ristudes Terase tänavaga.Rakvere linna tänavate teenumbrid ja teepikkused Elektrooniline Riigi Teataja (vaadatud 13.märtsil 2017)

Varem kuulusid need alad kohalikule mõisale (Roodevälja mõis). 20. sajandi alguses, kui piirkonnas hakkas kujunema hoonestu, oli tänava nimeks Balti tänav. Rakvere linna piiresse arvati Roodevälja koos Balti tänavaga 1917. aastal. 1939. aastal, kui toimus tänavanimede eestistamine, sai tänav nimeks Aasa.Odette Kirss. "Rakvere ajalugu", Tallinn, Kirjastus Tänapäev, 2003.

Viited

Kategooria: Rakvere tänavad